خاریجی اؤیرنجی‌لره ایش ایجازه‌سی وئریله‌جک.
جمهورباشقانی رجب طیب اردوغان ایستانبول‌دا اولوسلارآراسی اؤیرنجی‌لر بولوشماسیندا دانیشدی.
اردوغان چیخیشین‌دا تورکیه‌ده تحصیل حیاتینی داوام ائتدیره‌ن خاریجی اؤیرنجی‌لره ایکی موشتولوق وئردی.
اردوغان،
"یابانجی اؤیرنجی‌لره ایش ایجازه‌سی وئریله‌جک. خاریجی اؤیرنجی‌لر عمومی ساغلیق سیگورتاسینا داخیل ائدیله‌جک. ۱۱۵ مین خارجی اؤیرنجی‌یه اقامت بلگه‌سی وئریله‌جک" دئدی.
بونا گؤره، تورکیه‌ده‌کی ۱۱۵ مین قوناق اؤیرنجی‌نین هامی‌سی اقامت بلگه‌لرینی کؤچ ایداره‌سینه گئتمه‌دن اؤز اونیورسیته‌لرین‌دن آلاجاقلار.
اردوغان،
"اسکیدن قوناق اؤیرنجی‌لره ایش ایجازه‌سی وئریلمیردی. یاخین‌دا هم اؤیرنجی‌لر، هم ماذونلار اوچون ایش ایجازه‌سی پروبلئمینی آرادان قالدیریریق" دئدی.
اردوغان،
"دونیانین هارداسا، هر اؤلکه‌سین‌دن اؤیرنجی‌یه صاحبیک. هدفیمیز اؤلکه‌میزده‌کی قوناق اؤیرنجی ساییسینی ۳۵۰ مینه چیخارماق‌دیر. بئله‌لیکله، دونیادا ان چوخ قوناق اؤیرنجی آلان ایلک ۵ اؤلکه سیراسینا داخیل اولاجاییق، هدفیمیز بودور" دئدی.
